तीन गुना ज्यादा बिल चुका रहे थे, 11% और बढ़ा दिए
भास्कर संवाददाता | बुरहानपुर
बिजली दरों में 11 फीसदी वृद्धि को लेकर बुधवार को आम आदमी पार्टी ने शनवारा बिजली केंद्र में धरना प्रदर्शन किया। जेई जेपी ठाकुर को ज्ञापन सौंपा। जिला संयोजक शांतनु पाटीदार ने कहा- दिल्ली के मुकाबले एमपी में बिजली तीन गुना महंगी थी। पहले ही लोग परेशान थे अब सरकार ने 11 फीसदी दाम और बढ़ा दिए है। यह बिजली कंपनी में कुप्रबंधन और भ्रष्टाचार का उदाहरण है।
दिल्ली में बिजली उपभोक्ता के 200 यूनिट खपत में 462 रुपए का बिल देना पड़ता है। इसी यूनिट के लिए एमपी के लोग 1272 रुपए चुका रहे हैं। जिसे अब बढ़ाकर 1400 रुपए कर रहे हैं। 400 यूनिट खपत में दिल्ली में 1300 रुपए देना पड़ते हैं। एमपी में 3200 रुपए देना पड़ेंगे। प्रदेश में प्राकृतिक संसाधन, खनिज, जल, जमीन की उपलब्धता के बावजूद महंगी बिजली दे रहे हैं। इसके विरोध में आम आदमी पार्टी ने हस्ताक्षर अभियान भी चलाया था इसमें 400 से अधिक उपभोक्ताओं ने हस्ताक्षर किए। प्रदर्शन के दौरान आम आदमी पार्टी के पदाधिकारी, कार्यकर्ता उपस्थित थे।
आम आदमी पार्टी कार्यकर्ताओं ने बिजली दरों में वृद्धि को लेकर नारेबाजी की।
hin_Deva bho_Deva hin_Deva hin_Deva hin_Deva